**PRIJEDLOZI PRIORITETNIH PROJEKATA I RJEŠAVANJA KOMUNALNE PROBLEMATIKE**

**NA PODRUČJIMA MJESNIH ODBORA**

**(dostavljeni od strane predsjednika vijeća mjesnih odbora u razdoblju od lipnja do kolovoza 2021.)**

|  |  |  |
| --- | --- | --- |
| **Rbr.** | **MJESNI ODBOR** | **PROJEKTI / KOMUNALNA PROBLEMATIKA** |
| 1. | 1. MO „CENTAR“ | **Prijedlog potrebnih investicija i ulaganja u 1. MO „Centar“ Varaždin u 2022. godini:**   * uređenje Ulice Vatroslava Lisinskog * završetak uređenja malog trga u Habdelićevoj ulici * uređenje Pavlinske ulice od Korza do Šenoine ulice * prijedlog smanjenja brzine prometa u Vodnikovoj ulici * prijedlog pojačane ophodnje policijskih djelatnika u Vodnikovoj ulici zbog učestalih krađa * proširenje parkirnih mjesta u dvorišnom dijelu zgrade od kbr. 6 do 10 u Vrazovoj ulici * asfaltiranje nogostupa u Vrazovoj ulici od Otvorenog učilišta do semafora * asfaltiranje dijela šetališta od kazališta do Stepinčeve ulice * prijedlog novog režima parkiranja kod tržnice u Preradovićevoj ulici * prijedlog ukidanja naplate parkiranja na parkiralištu na Trgu bana Jelačića poslije 17 sati (zbog olakšanja kupovine građana u centru) * uređenje postojećih dječjih igrališta i otvaranje novih * kućne posjete potrebitim i nemoćnim građanima 1. MO * prijedlog prilagodbe javnih prostora i ustanova za invalidne osobe |
| 2. | 2. MO | * problematika poslovnih prostorija 2. MO i uređenje istih (zamjena postojeće dotrajale stolarije na lokaciji Trg Petra Svačića 2) * završetak sanacije igrališta Srednjoškolac   Komunalna problematika:   * PROJEKTIRANJE I IZGRADNJA NADVOŽNJAKA ILI PODVOŽNJAKA KOD KUČANSKE RAMPE * ULICA IVANA MILČETIĆA * renoviranje preostalog dijela ulice u smjeru od Kolodvorske ulice prema ulici Otokara Keršovanija * UREĐENJE PJEŠAČKOG POTHODNIKA U ULICI MIHOVILA PAVLEKA MIŠKINE / OBNOVA NOGOSTUPA * uklanjanje postojećih žardinjera iznad izlaza i ulaza u pothodnik * montaža nadstrešnice na ulazu i izlazu iz pothodnika * sanacija pukotina i neravnina na stubištu i na podlozi samog pothodnika * poboljšanje rasvjete kod ulaza i izlaza iz pothodnika * sanacija zidova i plafona te bojanje istih – nisu već neko vrijeme sanirani te žbuka sa zidova i stropa otpada * hitna sanacija ograde koja je slomljena te nije više moguće hodanje stepenicama uz pridržavanje za istu što predstavlja opasnost osobito za starije građane * potrebno je obnoviti nogostup koji se proteže od ulice Šemovečkih žrtava do pješačkog pothodnika. Nogostup je pun rupa i neravnina što uzrokuje nakupljanje vode, a gotovo je neprohodan i opasan za osobe sa invaliditetom i teže pokretne osobe. Javna rasvjeta na tom dijelu je slaba zbog drveća koja je zaklanjaju. * ISTARSKA ULICA * sanacija nogostupa Istarske ulice - postavljanje asfaltnog sloja, sanacija postojećeg asfaltnog sloja koji se nalazi na jednom dijelu ulice. * nanošenje novog asfaltnog sloja na prometnici po cijeloj dužini ulice, rješavanje problema neravnih šahtova vodovoda i kanalizacije, riješiti odvodnju oborinskih voda na kvalitetniji način. * zbog učestalih pucanja vodovodnih i kanalizacijskih cijevi kod sanacije provjeriti stanje istih * ULICA VILKA NOVAKA * renoviranje odvojka ulice Vilka Novaka i po potrebi zamjena prateće infrastrukture / od "špice" kod Sv. Ane do ulice Grada Koblenza te postavljanje sigurnosnog odbojnika na zavoju prema zgradi Velpro-a * RJEŠAVANJE PRAVNOG STATUSA POSLOVNIH PROSTORA NA KORIŠTENJU VIJEĆA 2. MJESNOG ODBORA/ALTERNATIVNO PRONALAZAK NOVIH PROSTORIJA ZA RAD VIJEĆA 2. MJESNOG ODBORA * Vijeće 2. mjesnog odbora odobrenjem Grada Varaždina ima na korištenju poslovne prostorije na dvije lokacije: u Kolodvorskoj ulici 3 te na Trgu Petra Svačića 2. Na taj način udvostručuju se troškovi plaćanja kako režijskih tako i popratnih troškova koji terete oba poslovna prostora što nije ekonomski isplativo. * POTREBA IZGRADNJE DJEČJEG VRTIĆA NA PODRUČJU 2.MO (IZA KUČANSKE RAMPE) * navedeni dio naselja 2.MO-a, radi izgradnje novih POS i Marlex stanova znatno je povećao broj stanovnika (gotovo za broj od 1.000 novih stanovnika), među kojima su prije svega obitelji s malom djecom. * ULICA MIHAJLA PUPINA * potrebna kompletna sanacija asfalta jer je ulica puna rupa i neravnina, zbog komunalnih radova asfalt je ispucao te ga na dijelovima gotovo nema, a nema ni pločnika   UREĐENJE KOLNIKA – ULICA RUDOLFA HORVATA   * potrebno je sanirati rupe, osobito u dijelu gdje je asfalt propao * UREĐENJE KOLODVORSKOG TRGA I OKOLNOG PROSTORA * potrebno je uklanjanje postojećeg kioska koji je izvan funkcije te nakon toga uređenje okolnog prostora * zabraniti daljnje parkiranje na površini pločnika i zelenim površinama, postavljanjem odgovarajućih stupića i rubnika koji će spriječiti pristup vozilima * kompletno uređenje pločnika novim opločenjem nastavno povezano sa pločnikom ispred Doma zdravlja Varaždinske županije * zatražiti od Hrvatskih željeznica da vode brigu o svojim građevinama i okolišu oko istih - Dom željezničara je napuštena građevina u ruševnom stanju te je postao odlagalište otpada, a isto tako i pomoćne zgrade uz željeznički kolodvor, kao i parkirališta i okolni prostor * ULICA GRADA KOBLENZA – UREĐENJE ZELENIH POVRŠINA IZA NOVOIZGRAĐENIH ZGRADA * prvenstveno je potrebno zatražiti od investitora da se zelene površine oko novoizgrađenih zgrada urede sukladno projektu i zakonskim propisima, a nakon toga ukloniti komunalni, ambalažni i tekstilni otpad u šumarku iza tih zgrada i redovito održavati zelenu površinu košnjom * ULICA JULIJA MERLIĆA – UREĐENJE NOGOSTUPA I ULIČNE RASVJETE * predlaže se urediti nogostup za pješake uz istočnu stranu prometnice, počevši od raskrižja s Ulicom K. P. Krešimira IV u smjeru Vindije te urediti prilazni pristup do svih stambenih kuća i zgrada, kao i postaviti adekvatnu rasvjetu na čelične stupove budući da sada postoji jedna viseća lampa na kablovima * MASARYKOVA ULICA – UREĐENJE NOGOSTUPA UZ IGRALIŠTE SREDNJOŠKOLAC * predlaže se urediti nogostup za pješake koji se proteže od Kolodvorske ulice prema Masarykovoj i to neposredno uz igralište Srednjoškolac jer je postojeći asfalt popucao i u izrazito lošem je stanju * redovito održavati komunalne kontejnere i okoliš oko istih čistim * urediti odnosno asfaltirati parkiralište između Ulice T. Masaryka i zgrada na Trgu Petra Svačića jer je trenutni prostor šljunčani te se uslijed kiše stvaraju lokve vode * POTREBA ZA POSTAVLJANJEM USPORIVAČA PROMETA – u vidu ležećih policajaca ili kamera i to na lokaciji u Ulici Petra Krešimira IV |
| 3. | 3. MO | 1. Hitno provjeriti i zamijeniti elektroinstalacije i sanirati sanitarne čvorove u prostorijama 3. mjesnog  odbora  (osigurači stalno izbacuju i postoji opasnost za sve korisnike prostora / cijevi i odvod sanitarnih čvorova u jako lošem stanju - bila i manja poplava).  2. Na igralištu između ulice M.Krleže i S.Vukovića ( Bronx )  prilikom izgradnje malonogometnog igrališta ( kavez ) ostale betonske ploče koje treba maknuti jer su opasnost za djecu.  3. Na cijelom području 3.mjesnog odbora koševi za smeće jako rijetko se prazne te je oko njih sve puno smeća i izmeta kućnih ljubimaca. |
| 4. | 4. MO | **Grabanice** – ukoliko je moguće rješavanje imovinsko-pravnih odnosa za dječje igralište, uređenje parkirališta i biciklističkih staza, izgradnja manjeg rotora, podzemnih spremnika za smeće i eventualno mini tržnice s parkiralištem, problem postavljene bazne stanice na neizgrađenoj zgradi u Grabanicama udaljene 50-ak metara od okolnih zgrada   * ucrtati pješački prijelaz u Križanićevoj ulici kod raskršća s Vidovečkom ulicom * sanacija javnog puta koji ide od raskršća u Ulici Braće Radić i obilaznice prema Grabanicama * obnoviti pješačke prijelaze po kvartu, posebno POS * uređenje Malog placa (Trakošćanska ulica), pronalaženje novog prostora Mjesnog odbora kao dodatnog prostora postojećeg sjedišta u novom dijelu kvarta POS/Grabanice * uređenje mjesta za kontejnere na svim lokacijama u 4. MO, osiguranje lokacije, postavljanje bokseva * uređenje pločnika od 6. osnovne škole do rotora u Jalkovečkoj * postavljanje ogledala na raskršću Milke Trnine i Jalkovečke, jer je jako nepregledno i ugrožava sigurnost građana * postavljanje ogledala na raskršću Križanićeve i Vinka Međerala, jer je jako nepregledno zbog izgradnje nove zgrade i ugrožava sigurnost građana * uređenje Ulice Braće Radić od skretanja iz Vrazove, kraj suda do rotora (prvenstveno), s obzirom da je cesta puna rupa uz rubove, posebice kod zgrade Braće Radić 6 i trgovine Friga, gdje uslijed kiše dolazi do poplavljenja ulice i nastaju bazeni vode, te pješaci teško prelaze cestu, a naročito je problem izražen za invalide (posebice raskrižje Kratka-Braće Radić-Trakošćanska), uređenje biciklističke staze na tom dijelu ceste * asfaltiranje, tj. popravljanje ceste prema garažama u Trakošćanskoj jer je također puna rupa, a jednako tako i parkiralište kod Offertissime koje je neupotrebljivo kad padne kiša ili snijeg * saniranje asfalta po ulicama |
| 5. | 5. MO | * uređenje staze između Krapinske ulice i Ulice Franje Račkog i čišćenje prolaza od smeća * uređenje kanalizacije u Ulici Vide Sokola |
| 6. | 6. MO „BANFICA“ | **Prioriteti:**   * urediti ulice na području MO: F. Konščaka, N. Tesle, Zagorsku, Trg Pavla Štoosa * osigurati parkirna mjesta kod ambulante i apoteke (N. Tesle 20) |
| 7. | 7. MO „BIŠKUPEC“ | **Komunalna problematika:**   1. Izgradnja podzemne električne mreže, kanalizacije, plinske mreže i nogostupa kroz Sajmišnu do ulice Tomislava Miškulina 2. Uređenje kolnika dijela Zagrebačke ulice (slijepa ulica do pruge kod PP Plantak) 3. Uređenje kolnika i izgradnja nogostupa u ulici Mirka Kolarića te povišenog pješačkog prijelaza ( ujedno usporivača prometa ) na križanju sa ulicom M. Maleza 4. Košnja trave na svim javnim površinama i čišćenje snijega na nogostupima na području cijelog 7. mjesnog odbora 5. Izgradnja optičke internetske mreže u južnom dijelu grada 6. Sanacija ograde oko Dječjeg vrtića „ Biškupec“ i asfalta pješačkog prolaza od Zagrebačke ulice do Dječjeg vrtića 7. Redovita – prioritetna košnje trave na prostoru Dječjeg vrtića „ Biškupec“ i dječjih igrališta u Plitvičkoj ulici i na Trgu I. Perkovca, a po potrebi i međukošnja 8. Postavljanje kamera od strane Policijske uprave u Gospodarskoj ulici radi kontrole prometa (oba smjera) 9. Postavljanje ogledala na zavoju Plitvičke ulice prema ulici Luje Pihlera zbog sigurnosti prometa 10. Postavljanje usporivača prometa u T. Miškulina kod kućnog broja 13 |
| 8. | MO HRAŠĆICA | **Plan komunalnih potreba:**  1. Uređenje preostalih ulica koje su ostale devastirane još od gradnje mreže kanalizacije (odvodnja oborinskih voda, uređenje pješačkih staza gdje je to tehnički izvedivo i presvlačenje ulica s novim slojem asfalta). U Hrašćici su ostale još četiri ulice koje su u veoma lošem stanju i koje treba hitno sanirati (Vukovarska, Vinkovačka, Miljenka Stančića i Kardinala Franje Kuharića).  2. Plan gradnje dječjeg vrtića u Hrašćici, projekt nužan i bitan za Hrašćicu.  3. Umreženje svih ulica s brzim optičkim internetom.  4. Da se konačno riješi uređenje nedovršene POS-ve stambene zgrade u ulici Vjekoslava Cerovečkog koja već niz godina zjapi nedovršena i stvara jednu ružnu sliku, a sama zgrada postala je opasna za djecu i okolne stanovnike.  5. Gradnja crkve Ivana Pavla II te nastojati da Grad pomogne u bilo kojem obliku.  6. Riješiti potrebno parkiralište kod Sportskog centra u Hrašćici.  7. Urediti igralište za igranje košarke, idejna skica i okvirni troškovnik predani u Grad. |
| 9. | MO GOJANEC | **Popis započetih projekata:**   1. Aglomeracija   - završiti biciklističku stazu u Ulici Braće Radić i Matije Gupca prema izlazu za Jalkovec koja nije završena iz tog razloga što je rečeno da će ići oborinske vode na tom dijelu. Međutim, ostale su samo stare upojne jame koje vire čak i do pola metra i samim time su opasnost za djecu i sve ostale sudionike u prometu.  - završiti odvojak ulice Ljudevita Gaja između kućnih brojeva 38 i 40a (završena aglomeracija no nema završnog sloja asfalta)   1. Dječje igralište   - započeta izgradnja dječjeg igrališta u Plitvičkoj ulici za koje je napravljen projekt još davne 2016. godine  - za sad je stigla samo jedna igračka i rečeno je da će se gradnja nastaviti  - potrebno je završiti i ograditi igralište radi sigurnosti djece te povećati sadržaj igrala   1. Izlaz iz Gojanca   - započeta je dokumentacija za izgradnju izlaza iz Gojanca (D35) i napravljen je projekt u suradnji sa Hrvatskim cestama za sigurnost mještana zbog povećanog broja prometnih nezgoda i bolje protočnosti prometa   1. Rekonstrukcija sportskog objekta   - započeta je dogradnja sportskog objekta koji nije završen zbog nedostatka novčanih sredstava  - dogradnja je financirana sredstvima Hrvatskog nogometnog saveza, grada Varaždina te sredstvima NK Plitvice Gojanec i Zajednice sportskih udruga grada Varaždina. Ta sredstva nisu dovoljna za završetak.  **Popis aktualne problematike:**   1. Sanacija poljskih puteva   -nisu sanirani unazad nekoliko godina te stvaraju probleme mještanima kod obavljanja poljoprivrednih poslova   1. Asfaltiranje Plitvičke ulice   -potrebno asfaltiranje Plitvičke ulice do sportskog objekta u dužini od 300-350 m   1. Asfaltiranjem ulice Ljudevita Gaja spojiti istu s ulicom Braće Radić 2. Sanacija zgrade Mjesnog odbora Gojanec   -potrebna je rekonstrukcija kompletne zgrade (od krova koji prokišnjava pa do završnih radova iznutra i izvana)  S obzirom na 70 godina postojanja DVD-a Gojanec koje obilježavamo ove godine i 50 godina nogometnog kluba Plitvice Gojanec koje obilježavamo 2023. godine, bilo bi dobro da se naselje dotjera zbog gostiju koji će biti prisutni na proslavama. |
| 10. | MO JALKOVEC | **Na području Mjesnog odbora Jalkovec otvoreno:**   * u tijeku je provedba projekta izgradnje sustava za zbrinjavanje sanitarnih voda na području naselja Jalkovec. Kako isti ne predviđa zbrinjavanje oborinskih voda potrebno je hitno iznaći tehnička rješenja kako nakon obnove asfalta ne bi ponovno na cestama stajala voda. Prijedlog je da se na najkritičnijim mjestima hitno postave upojne grabe * još 08. rujna 2019. godine poslan je Zahtjev za održavanjem i uređivanjem vegetacije u parku kod spomen kuće jalkovečkim žrtvama. Radovi su pokrenuti tijekom travnja ove godine i nakon toga stali. Potrebno je ukloniti posušenu vegetaciju, zasaditi novu, postaviti 2-3 klupice te osigurati redovitu košnju od strane Parkova. Već više godina Parkovi tamo nisu kosili već to radi prvi susjed, koji u zamjenu za tu uslugu taj park koristi kao osobno parkiralište. * smrad iz farme Koka – prijavljeno 11. listopada 2019. godine ispred Vijeća Ministarstvu zaštite okoliša i energetike te Državnom inspektoratu za zaštitu okoliša vezano za onečišćenje zraka koje uzrokuje postrojenje Farma 1, operatora Koka d.d. Varaždin – osigurati mjerenje kvalitete zraka kroz duže vremensko razdoblje (amonijak!) * također je 11. listopada 2019. godine na inicijativu skupine građana naselja Jalkovec upućena Državnom inspektoratu Prijava nezakonitog odlagališta otpada na području Mjesnog odbora Jalkovec, na katastarskim česticama u vlasništvu tvrtke Lotus91 d.o.o. Na istu je 29. listopada 2019. godine dostavljena obavijest Državnog inspektorata o obavljenom inspekcijskom nadzoru u kojem su utvrđene nepravilnosti te da su pokrenuti upravni postupci kojim se zabranjuje obavljanje djelatnost skladištenja otpadom na lokaciji u Jalkovcu na katastarskim česticama 620/5 do 620/10 k.o. Jalkovec. Lotus91 je predao Gradu inicijativu za objedinjavanjem čestica čime bi se stvorila podloga za odlaganjem smeća za cjelokupnom navedenom području. Posljednjih dana ponovno je uočeno povećanje količine otpada, te će se adekvatno reagirati u slučaju da neće biti uklonjeno. * popravak oštećenih kamena na Plitvičkom mostu (uslijed prometne nezgode još prije 10-ak godina) * sanacija poljskih puteva koji se najfrekventnije koriste – nastavak Vrtne ulice (unatoč tome što bi svake tri godine trebali doći na red, nisu se sanirali već preko 7 godina) * sanacija asfalta naseljenog dijela ulice Hrvatskog proljeća (moguće u sklopu aglomeracije) * na neasfaltiranog dijelu ulice Hrvatskog proljeća navoženjem šljunka izravnati teren * projektiranje i uspostava cjelovitog funkcionalnog sustava za zbrinjavanja oborinskih voda na području naselja Jalkovec * prelazak na uličnu LED rasvjetu i uklanjanje posljednjih nekoliko još drvenih stupova * izmještanje više lokacija autobusnih stajališta – nalaze se na zavojima i raskrižjima čime ugrožavaju putnike i smanjuju vidljivost vozačima   **Manji komunalni zahvati:**   * osigurati prohodnost, kretanje poljskim putevima, kako bi vlasnici parcela imali pristup – primjer katastarska čestica broj 1491 u Jalkovcu * Grad kao primjer mora brinuti o parcelama kojima je vlasnik – primamo primjedbe građana koji prijavljuju „divlju vegetaciju“ – primjer katastarska čestica broj 952 u Jalkovcu * sanacija „otoka“ ispred Vatrogasnog doma iz kojih su uklonjeni panjevi i koji trenutno služe za skupljanje smeća (treba ih ukloniti i asfaltirati rupe) * postavljanje stupića kod ulaza/izlaza u zonu malog i srednjeg poduzetništva kojima bi se ograničilo prometovanje teškom teretnog prometu kroz odvojak ulice Braće Radić uz nogometno igralište * postavljanje upojnih bunara kao privremeno rješenje u nedostatku postojanja sustava za zbrinjavanje oborinskih voda, a u ulici Florijana Bobića riješiti skupljanje oborinskih voda spajanjem na mješoviti kanalizacijski sustav (2 lokacije), te sanirati asfalt oko kanalizacijskih poklopaca * riješiti problem nedostatne košnje dječjeg igrališta i trave uz nogostupe dostatnim planom košnje * modernizacija igrala i vraćanje igrala uklonjenog prilikom asfaltiranja malonogometnog igrališta (još uvijek se nalazi na listi inventara) * osigurati mreže za golove i/ili pozadinsku mrežu iza golova * postavljanje nove oglasne ploče na Društveni dom * postavljanje usporivača prometa (ležećih policajaca) s uključenim pješačkim prijelazom na lokaciji ispred spomen parka u ulici Braće Radić 28, a po uzoru na onaj kod POS stanova u Jalkovečkoj, te po završetku aglomeracije i u ulici Stanka Tomaškovića * postavljanje svjetlećih prometnih oznaka za oštrom zavoju u ulici Braće Radić 63, a po uzoru na Športsku ulicu u Biškupcu * potrebno je hitno sanirati dva pješačka mosta na rijeci Plitvici * uključiti naselje Jalkovec kod postavljanje božićne rasvjete – trenutno cijelo naselje od 1.300 stanovnika krasi svega pet „pahuljica“ veličine 40-ak centimetara koncentriranih u središtu naselja * urediti sustavno brigu oko nogometnog igrališta u Jalkovcu i popratnih prostorija, a za što je zadužena Zajednica športskih udruga Grada Varaždina   **Društveni dom Jalkovec:**   * energetska obnova društvenog doma ili zasebna sanacija stolarije * ugradnja dodatnih zavjesa za razdjel glavne prostorije doma na dva dijela s ciljem lakšeg hlađenja * nabavka novih kuhinjskih elemenata u kuhinji doma * nabavka novih stolnjaka * osiguravanje higijenskog materijala i sredstava za čišćenje * servis dvaju klima uređaja i kotlovnice * zamjena/servis postojećih uređaja za gašenje požara * sanacija oštećenih stolova (nosivih konstrukcija)   **Povratni info oko statusa projekata:**   * šetnica uz Plitvicu – u kojoj fazi je projekt i kakav je terminski plan * izmještanje teškog teretnog prometa iz samog naselja izgradnjom čvora na jugozapadnu obilaznicu i izgradnjom pristupne ceste dužine oko 600 metara iz Zone malog i srednjeg poduzetništva na taj čvor * izgradnja novog Vatrogasnog doma – Grad je kupio zemljište preko puta Društvenog doma i dao ga DVD Jalkovcu na korištenje 30 godina, te je obećano osiguravanje sredstava u proračunu kako bi se zatvorila financijska konstrukcija još prije 3 godine |
| 11. | MO POLJANA BIŠKUPEČKA | **Otvaranje ulice – spoj Ulice Matije Gupca s Ulicom Augusta Šenoe:**   * potrebno napraviti izmjeru i s vlasnicima potpisati sporazum o izvlaštenju. |
| 12. | MO ČRNEC BIŠKUPEČKI | 1. Nakon završetka projekta aglomeracije i asfaltiranja ceste, na nekim dijelovima naselja uslijed padalina nastaju „mala jezera“ (dostavljene fotografije). 2. Izgradnjom jugozapadne obilaznice Grada Varaždina (dionica Nedeljanec-Kneginec), trasa obilazice prelazi preko dijela nogometnog igrališta. Na parceli su postojali građevinski objekti koji su zbog izgradnje JZ obilaznice srušeni. To se prvenstveno odnosilo zidani objekt koji je služio za potrebe svlačionica, klupskih prostorija, spremišta, sanitarnih prostorija i sl.  Temeljem nagodbe **06.07.2006**. godine, kao i izmjena **25.04.2007**. godine sklopljene između tvrtke "Hrvatske ceste" d.o.o. i Grada Varaždina, u postupku potpunog izvlaštenja nekretnina radi izgradnje Jugozapadne obilaznice Grada Varaždina, „Hrvatske cesta” d.o.o. su Gradu Varaždinu isplatile naknadu za izvlašteno zemljište u ukupnoj površini od **14.423,00 m²** , u iznosu od **1.584.470,00 kn**. , uz obvezu tvrtke „Hrvatske ceste” d.o.o. da izgradi zamjensko nogometno igralište „NK PLITVICA” sa pratećim prostorijama. Iz navedene naknade Grad Varaždin je izvršio otkup zemljišta potrebnog za izmještanje nogometnog igrališta „NK PLITVICA”.   Temeljem nagodbe od **11.09.2008**. godine, sklopljene između tvrtke „Hrvatske ceste” d.o.o. i Grada Varaždina, „Hrvatske ceste” d.o.o. obvezale su se isplatiti Gradu Varaždinu naknadu u iznosu od **1.178.843,42 kn** , u skladu sa procjenom sudskog vještaka, za objekte postojećeg nogometnog igrališta sa pratećim prostorijama, **a Grad Varaždin je preuzeo obvezu da izgradi zamjensko nogometno igralište sa pratećim prostorijama**, prema projektnoj dokumentaciji koju će izraditi i predati Gradu Varaždinu „Hrvatske ceste” d.o.o.  Dakle ovdje se može vidjeti da se radi o 2.763.313,42 kn , od kojih je cca. 950 000 kn potrošeno na otkup zemljišta i na navoz drenaže i sadnju trave.   1. MOST KOJI NE VODI NIKAMO!  Još 2015. godine izgrađen je most koji bi trebao povezati Črnec i Brezje. Most bi trebao služiti za prelazak pješaka i biciklista i povezivati dva MO, a trenutno on ne vodi nikamo, odnosno u livadu. |
| 13. | MO KUĆAN MAROF | **Započeti projekti:**   * izgradnja optičke mreže * izgradnja kružnog toka na raskrižju Motičnjak-Kućanska ulica   **Aktualna komunalna problematika:**   1. spajanje na kanalizacijsku mrežu i asfaltiranje Omladinske ulice 2. usporivači kod križanja u Varaždinskoj i Marofskoj ulici 3. obnova Zelene ulice 4. asfaltiranje Cvjetne ulice 5. asfaltiranje Ulice Matije Gupca 6. uređenje dvorišnog javnog dobra u Varaždinskoj i Marofskoj ulici (socijalne kuće) 7. obnova sjenice kod igrališta. |
| 14. | MO GORNJI KUĆAN | 1. Asfaltiranje Kneginečke ulice ( potrebna rekonstrukcija) 2. Asfaltiranje jednog dijela (cca 200m) Varaždinske ulice 3. Postavljanje rasvjetnih tijela (nema stupova) u Ulici Svetoga Nikole (cca 200m) 4. Ugradnja slivnika za oborinske vode u Varaždinskoj i Novoj ulici 5. Asfaltiranje Nove ulice   **OSTALO:**   * rješavanje problema s balama * širenje neugodnih mirisa s farme Stočar * puknuće nasipa rijeke Plitvice kod većeg vala kiše ili otapanja snijega * obnova građevine „Vidovićev mlin“ * uspornici, trafostanica * **s obzirom da MO Gornji Kućan nema svoj prostor, rješavanje problema prostorija za mjesni odbor – izgradnja novog Društvenog doma ili korištenje već postojećeg projekta za NK Udarnik** |
| 15. | MO DONJI KUĆAN | **Komunalne aktivnosti u tijeku:**  Izgradnja javne rasvjete u dijelu ulice Zelengaj gdje iste još nema, od kuća u nizu do kraja ulice odnosno do igrališta NK „Zelengaj“.  **Planirane komunalne aktivnosti:**   * Odvodnja oborinskih voda u ulicama Varaždinska i Zelengaj. U obje ulice nogostupi su postavljeni samo sa jedne strane dok s druge strane ulice za kišnog vremena stoji voda koja stvara udarne rupe ispunjene vodom. Predlažemo rješenje sustava na način kako je to ove godine napravljeno od strane Varkoma u Gornjem Kućanu. * Rješenje pružnog prijelaza kod VII. OŠ i neposredno uz novoizgrađeni dječji vrtić polubranicima. Ovo je u nadležnosti HŽ-a i trebalo biići prema njima da se ovaj projekt što prije ostvari. * Do kraja asfaltirati Plitvičku ulicu i spojiti je s ulicom Zelengaj. Radi se o oko 200 metara ulice. |
| 16. | MO ZBELAVA | **Započeti projekti:**   * Vršilo se šljunčanje poljskih puteva po naseljima, ZBELAVA JE BILA ISKLJUČENA I KOD NAS NIJE ZAVOŽEN NI JEDAN METAR PUTEVA. * Bilo je govora da će se ove godine krenuti sa izgradnjom nogostupa i rješavanjem oborinske odvodnje u naselju - projekti su izrađeni, ako smo dobro informirani izdana je građ. dozvola. * Potrebna je rekonstrukcija dječjeg igrališta, sprava za igranje, nadopuna istih.   **Prijedlog radova u MO Zbelava:**   1. Izgradnja nogostupa koji je odvojen s rubnicima u ulicama Varaždinska, Nova i Kratka sukladno izrađenom projektu. 2. Rekonstrukcija parka ispred Društvenog doma, planski izraditi trg sa zelenilom, obnova parka u središtu mjesta, sanacija čempresa koji omeđuju vježbalište iza Društvenog doma. 3. Izgradnja i proširenje dječjeg igrališta s novom podlogom i spravama za djecu, sanacija nogometnog igrališta i rekonstrukcija sjenice na igralištu. 4. Izgradnja edukativno rekreacijske šetnice uz nasip potoka Zbel i Čunica koji su pritoci rijeke Plitvice:  * krenuli radovi na pročišćavanju korita i izradi nasipa uz potok Čunica (izvođači radova - Hrvatske vode) * potrebno napraviti šetnicu od šljunka, postaviti edukativne ploče  1. U suradnji s HŽ-om – uređenje devastiranog željezničkog kolodvora:  * sanacija pružnog prijelaza Nova ulica * zbog sigurnosti prelaska pružnog prijelaza srušiti dotrajali objekt koji je u ruševnom stanju * sječa grmlja uz prugu koje smanjuje vidljivost kod prelaska pružnih prijelaza  1. Prometna sigurnost – označavanje pješačkih prijelaza, usporivači brzine na kritičnim točkama u mjestu gdje su učestale prometne nesreće. 2. Sanacija i pošljunčavanje pristupnih puteva naselju te sanacija mosta na ulasku u šumu Meriće. |
| **Zajednički prijedlog radova Vijeća MO Zbelava i Vijeća MO Donji Kućan:**   1. Izgradnja mosta preko potoka Čunica, izgradnja prometnice i povezivanje Nove ulice u Zbelavi s nastavkom Zelengajske ulice u Donjem Kućanu. |